cyanic-selkie/wikianc huggingface dataset:
Diamonds (երգ)
Կոմպոզիցիա
Առաջին կրկներգում բացահայտվում է երգի միտքը. «Փնտրիր գույնը գեղեցիկ ծովում / Ես ընտրել եմ լինել երջանիկ / Դու և ես, դու և ես / Մենք ասես ադամանդ լինենք երկնքում» ։ Անունը խորհրդանիշ է, որը բացահայտվում է երգում. «Ուրեմն արի շողանք վառ, այսօր գիշերը, դու և ես / Մենք գեղեցիկ ենք, ինչպես ադամանդը երկնքում / Աչք աչքի, լի կյանքով»։ Համաձայն The Boston Globe-ից Glenn Yoder-ի, այնպիսի բառերով, ինչպիսին են՝ «Ես ընտրել եմ լինել երջանիկ» և «Մենք ասես ադամանդ երկնքում», սինգլը բացահայտում է երգչուհու նոր կողմը, որը հասարակությունը հաճախ չի տեսնում ։ MTV News-ից Ջեյմս Մոնթգոմերին մեկնաբանել է, որ նա հաճելի զգացմունքներ է ապրում և գոհանում է ներկա հարաբերություններով, դա կարող ենք տեսնել հետևյալ տողերում. «Երբ դու ինձ գրկում ես, ես ապրում եմ» և գիտակցում է. «Ես գիտեմ, որ մենք կդառնանք մեկ ամբողջություն» ։ Hollywood.com-ից Լինդսի Դիմաթինան հետևություն է արել, որ Ռիհաննան երգով պատմում է իր բոլոր սիրեցյալնների մասին, երբ նա երգում է այսպիսի տողեր. «Երբ դու ինձ գրկում ես, ես ապրում եմ» և «Առաջին հայացքից ես զգացի, որ ջերմ են արևի ճառագայթները / Ես տեսա կյանքը քո աչքերում» ։ Herald Sun-ը նշել է, որ բառերը մեծ մասամբ վերցված են Ռիհաննայի անձնական կյանքից ։ Երգը, ինչպես և 2012—2013 թվականների մի շարք հայտնի կոմպոզիցիաները, բովանդակության մեջ ունի այդ ժամանակներում ճանաչում ստացած թմրանյութի՝ MDMA փոշու մասին, որն անվանում են մոլլի. «Palms rise to the universe/ As we moonshine and molly/ Feel the warmth, we’ll never die/ We’re like diamonds in the sky» :
Եվրոպա և Օվկիանիա
«Diamonds»-ը առաջին անգամ հայտնվել է Իռլանդիայի հիթ շքերթում 2012 թվականի սեպտեմբերի 27-ին, որտեղ զբաղեցրել է դեբյուտային 17-րդ տեղը ։ Հետո նա բարձրացել է երկրորդ հորիզոնական ։ Սինգլը դեբյուտային առաջին տեղն է զբաղեցրել Անգլիայում՝ վաճառվելով 105 000 օրինակ, դա դարձել է Ռիհաննայի յոթերորդ սինգլը, որը զբաղեցրել է առաջին տեղը այդ երկրում ։ Ինը շաբաթ շքերրթում լինելուց հետո «Diamonds»-ը տասներորդ տեղից հասավ երրորդ, այն բանից հետո, երբ նախորդ շաբաթում Ռիհաննան երգը կատարեց The X Factor նախագծում ։ 2012 թվականի հոկտեմբերի 7-ին նա զբաղեցրեց առաջի տեղ UK R&B հիթ շքերթում ։ Երգը մնաց շքերթի առաջատար երեք շաբաթ շարունակ, մինչև նրա տեղը զբաղեցրեց Labrinth-ի և Էմելի Սանդեի «Beneath Your Beautiful» սինգլը ։ 2012 թվականի դեկտեմբերից սկսած «Diamonds»-ը Մեծ Բրիտանիայում վաճառվել էր 672 000 օրինակով՝ դառնալով երկրի տարվա տասնմեկ ամենավաճառված սինգլներից մեկը ։
Երգի դեբյուտը ֆրանսիական հիթ շքերթում Ռիհաննայի համար չորրորդն էր այդ երկրում։ Նա մնաց առաջատար երեք շաբաթ շարունակ ։ «Diamonds»-ը գերմանական հիթ շքերթում տասը շաբաթ շարունակ մնաց առաջին տեղում՝ Ռիհաննայի համար դառնալով հինգերորդը այդ երկրում ։ Այն նույնիսկ անցավ «Umbrella»-ին (2007), որը իր ամբողջ կարիերայի ընթացքում ամենաերկարն էր առաջատար մնացել հիթ շքերթներում ։ Դրա արդյունքում 2012 թվականին Գերմանիայում նա զբաղեցրեց լավագույն երգերի ցուցակում յոթերորդ տեղը։ Նույն երկրում այն անցավ պլատինե վաճառքի 300 000 տպաքանակով ։ Բացի դա՝ երգը առաջատար մնաց Նորվեգիայում 11 շաբաթ շարունակ, Չեխիայում՝ 8 շաբաթ , Դանիայում՝ 6 շաբաթ , Շվեյցարիայում՝ 5 շաբաթ , Ավստրիայում՝ թերի 4 շաբաթ , Ֆինլանդիայում՝ 3 շաբաթ և Շոտլանդիայում՝ 1 շաբաթ ։
2012 թվականի հոկտեմբերի 8-ին «Diamonds»-ը New Zealand Singles հիթ շքերթում զբաղեցրել է հինգերորդ տեղ՝ դառնալով Ռիհաննայի քսաներեքերորդ սինգլը, որը տեղ է զբաղեցրել երկրի լավագույն հնգյակում։ Հիթ շքերթի լավագույն տասնյակում ութ շաբաթ մնալուց հետո երգը հինգերորդ տեղից բարձրացավ երկրորդ ։ «Diamonds»-ը Recording Industry Association of New Zealand-ում երկու անգամ սերտիֆիկացվել է պատինե՝ վաճառվելով 30 000 տպաքանակով ։ «Diamonds»-ը 2012 թվականի հոկտեմբերի 14-ին Australian Singles հիթ շքերթում զբաղեցրել է դեբյուտային ութերորդ տեղը՝ դառնալով երկրորդ ամենաբարձր դեբյուտը այդ շաբաթվա ընթացքում ։ Հաջորդ երկու շաբաթներում նա մնաց նույն դիրքում, մինչև 2012 թվականի նոյեմբերի 4-ին զբաղեցրեց վեցերորդ տեղը ։ Երգը Australian Recording Industry Association-ում երեք անգամ սերտիֆիկացվել է պլատինե՝ վաճառվելով 210 000 տպաքանակով ։
Հյուսիսային Ամերիկա
ԱՄՆ-ում «Diamonds»-ը Billboard Hot 100-ում զբաղեցրել է դեբյուտային 16-րդ տեղը և վաճառել 133,000 օրինակով ։ Չորրորդ շաբաթում «Diamonds»-ը բարձրացել է ութերորդ հորիզոնական՝ դառնալով Ռիհաննայի քսաներեքերորդ սինգլը, որը տեղ էր գտել լավագույն տասնյակում ։ Նա հասել է լավագույն հնգյակ հինգերորդ շաբաթում և վեցերորդ շաբաթում բարձրացել է չորրորդ հորիզոնական ։ Շաբաթվա վերջին՝ 2012 թվականի դեկտեմբերի 1-ին, «Diamonds»-ը զբաղեցրել է տասներկուերորդ առաջատարը, իններորդ շաբաթում նրա տեղը զբաղեցրեց Maroon 5 խմբի «One More Night» (2012) երգը ։ Այդպիսով Ռիհաննան հավասարվեց Մադոննային և The Supremes խմբին՝ ունենալով հիթ շքերթների պատմության մեջ ամենահիթային երգերը։ Ռիհաննան կարճ ժամանակում է դարձել հիթ շքերթների առաջատար՝ վեց տարի և յոթ ամիս, բայց իր տեղը զիջեց Մրայա Քերիին, որը մնաց յոթ տարի, մեկ ամիս և երկու շաբաթ ։ Ի թիվս սրանց, The Beatles-ը (երկու տարի, չորս ամիս և երեք շաբաթ) և The Supremes-ը (հինգ տարի, չորս ամիս) նրանց արդյունքին հասել են ավելի արագ։ Երգը երկու շաբաթ անընդմեջ եղել է Hot 100-ի առաջատարը, նույն ժամանակ նրա ալբոմը՝ Unapologetic-ը, գլխավորել է Billboard 200-ը։ Արդյունքում Ռիհաննան դարձավ երկրորդը 2012 թվականի երգչուհիների շարքում, որոնք միաժամանակ բարձրացել են Billboard հիթշքերթում, առաջին տեղը զբաղեցրել է երգչուհի-երգերի հեղինակ Ադելը ։ Երգը երեք շաբաթ անընդմեջ հիթ շքերթների առաջատար մնացել է մինչև 2012 թվականի դեկտեմբերի 15-ը ։
Radio Songs հիթ շքերթում «Diamonds» երգը մուտք է գործել 28-րդ տեղով։ Չորրորդ շաբաթում «Diamonds»-ը բարձրացել է մինչև 10-րդ տեղ՝ դառնալով Ռիհաննայի տասնիններորդ երգը, որը տեղ է ունեցել լավագույն տասնյակում՝ անցնելով Լիլա Ոեյնի ռեկորդը, զբաղեցնելով 22-ամյա պատմության ընթացքում երկրորդ տեղը. միայն Մրայա Քերին (23) է ավելի առաջ ։ Շաբաթվա վերջում՝ 2012 թվականի դեկտեմբերի 1-ին, երգը չորրորդ անգամ զբաղեցրեց երկրորդ տեղ հիթ շքերթում 115 միլիոն օրինակ վաճառքով ։ Դեկտեմբերի 15-ին երգը հայտնվեց առաջին հորիզոնականում՝ դառնալով Ռիհաննայի տասներորդ թոփ հիթ շքերթը, ինքը Ռիհաննան ամենաշատ առաջատար երգեր ունեցող երգչուհիների մեջ զբաղեցրել է երկրորդ տեղ՝ զիջելով միայն Մրայա Քերիին (11) ։ Pop Songs հիթշքերթում «Diamonds»-ը սկզբում զբաղեցրել է 29-րդ տեղը՝ Ռիհաննային բերելով ամենաշատ ելույթները հիթ շքերթում ։ 2012 թվականի նոյեմբերի 10-ին նա 12-րդ տեղից բարձրացել է 9-րդ տեղ՝ դառնալով քսաներեքերորդ սինգլը, որը տեղ է գտել առաջատար տասնյակում՝ նրան դարձնելով այդ շքերթում ամենաշատ նման ցուցանիշ ունեցող երգչուհին ։
2012 թվականի հոկտեմբերի 11-ին Billboard-ը ներկայացրեց Hot R&B/Hip-Hop Songs հիթշքերթի կազման նոր ձևաչափի մասին՝ այլ կերպ բաշխելով համացանցի բեռնումները և տվյալների հոսքը, կազմակերպելով ու դասակարգելով 50 անվանակարգեր, ռադիո հեռարձակման հետ միասին, որն սկանավորում էր Nielsen BDS-ը։ Համաձայն դրան, «Diamonds» երգը 66-ից հասավ առաջին տեղ, այդպիսի արդյունքով դա դարձավ Ռիհաննայի երկրորդ սինգլը, որը հասել է առաջին հորիզոնական ։ Նա հիթ շքերթը գլխավորեց 14 շաբաթ անընդմեջ ։ «Diamonds»-ը R&B Songs հիթ շքերթում նույնպես զբաղեցրեց առաջին հորիզոնականը ։ Hot Dance/Club Songs հիթ շքերթը «Diamonds»-ը նույնպես գլխավորեց՝ դառնալով Ռիհաննայի տասնիններորդ թոփ հիթ շքերթը, որը թույլ տվեց նրան դառնալ Ջանեթ Ջեքսոնին հավասար՝ աղյուսակում զբաղեցնելով երկրորդ տեղ շքերթի 36-ամյա պատմության մեջ։ Նրանից ավելի բարձր դիրքում միայն Մադոննան է (43) ։ Կանադայում 2012 թվականի հոկտեմբերի 13-ին երգը Canadian Hot 100-ում զբաղեցրեց դեբյուտային տասներորդ տեղ ։ 2012 թվականի նոյեմբերի 24-ին երգը զբաղեցրեց առաջին տեղը՝ դառնալով Ռիհաննայի վեցերորդ սինգլը, որը գլխավորել էր շքերթը ։ Նա հիթ շքերթի գլխավոր մնաց չորս շաբաթ անընդմեջ ։
Տեսահոլովակի նկարագրություն
Տեսահոլովակը սկսվում է նրանով, որ Ռիհաննան պառկած է բյուրեղյա ջրում, փոփոխակի կերպով հայտնվում է ադամանդներով, թմրանյութերի նմանվող այլ տեսարաններում, տեսարան, որը հիշեցնում է պաստառի լուսանկար։ Հետո Ռիհաննան փախչում է մայրուղով։ Սև-սպիտակ տեսարանում երգչուհին փաթաթում է ծխախոտը և սկսում այն ծխել։ Պատկերը խամրում է, երբ սկսվում է տեսանյութը։ Ռիհաննան հանդես է գալիս սև-սպիտակ բեմում սև կորսետով։ Հետո նա հայտնվում է սենյակում մահճակալի վրա այն ժամանակ, երբ շուրջն ամեն ինչ քանդվում է, հետին պլանում ընկնում են վարագույները և հրդեհ է բորբոքվում։ Հետո նորից Ռիհաննան հայտնվում է մայրուղում, և փախչում է իրեն հետևող վառ լուարձակներ ունեցող մեքենայից։ Հետո նա կանգնում է և աչքերը հառում երկնքին, ուշադիր նայում բևեռային փայլին։ Տեսահոլովակի ընթացքում Ռիհաննայի ձեռքը միահյուսվում է տղամարդու ձեռքի հետ, որը պատված է դաջվածքներով, նրա դեմքը տեսահոլովակում չի երևում։ Երբ սկսում է երկրորդ տունը, Ռիհաննան անապատում կանգնած է լինում վայրի մուստանգների հետ։ Ավելի ուշ նա հայտնվում է տեսարանում, որտեղ ականատես է լինում փողոցային կռվի, կողքին այրվում են մեքենաներ և ամենուր պայթում են ապակիներ։ Տեսանյութի վերջում երևում է, թե ինչպես երգչուհու և նրա ընկերոջ ձեռքերը դանդաղ միմյանց հետ անհետանում են կադրից և միայն դիպչում են մատների ծայրերով։ Տեսահոլովակն ավարտվում է տեսարանով, որտեղ Ռիհաննան նորից պառկած է ջրի մակերեսին։
Ծանոթագրություններ
Կատեգորիա:2012 սինգլներ Կատեգորիա:Ռիհաննայի երգեր Կատեգորիա:Billboard Hot 100 գլխավորած սինգլներ Կատեգորիա:2012 երգեր Կատեգորիա:UK Singles Chart գլխավորած սինգլներ
Հունական աստվածուհիները
Հին հույները բազմաթիվ աստվածուհիներ ունեին, որոնք տարբեր դերերով էին հանդես գալիս առասպելներում։ Դրանցից ոմանք, ինչպես մայր երկիր Գեան, չունեին բնորոշ հատկանիշներ։ Ուրիշներն իրենց ազդեցությունն էին թողնում մարդկանց առօրյայի հետ կապված կոնկրետ երևույթների վրա։ Բոլոր բնական երևույթներն ու իրենց կյանքում պատահած դեպքերը մարդիկ անմիջականորեն կապում էին աստվածների հետ։ Հին հունական աստվածուհիները մարդկային բոլոր զգացմունքներով օժտված արարածներ էին, ուստի բազմաթիվ առասպելներ պատմում են նրանց սիրո, հուսահատության ու նախանձի մասին։
Դեմետրան ու Պերսեփոնեն
Երիտասարդ Պերսեփոնեն պտղաբերության աստվածուհի Դեմետրայի միակ դուստրն էր։ Դժոխքի աստված Հադեսը, տեսնելով Պերսեփոնեին, սիրահարվում է նրան։ Սակայն նա գիտեր, որ Դեմետրան երբեք չի համաձայնի բաժանվել իր սիրելի աղջկանից, քանի որ վերջինս օգնում էր մորը. խնամում էր հողը, բույսեր ու սերմեր էր աճեցնում։ Մի անգամ, երբ Դեմետրան մոտակայքում չի լինում, Հադեսն առևանգում է Պերսեփոնեին և իր հետ տանում հանգուցյալների աշխարհ։ Ողբալով իր սիրելի դստեր կորուստը՝ Դեմետրան մոռանում է իր պարտականությունների մասին։ Երկրի կյանքը հայտնվում է վտանգի տակ։ Դեմետրան հուսահատության ու վշտի մեջ է ընկնում և այլևս չի մտածում հողի խնամքի մասին. ամբողջ բերքը փչանում է։ Ամենազորեղ Զևսը գիտակցում է, որ եթե այսպես շարունակվի, մարդիկ այլևս բերք չեն ունենա և ի վիճակի չեն լինի պահել իրենց գոյությունը։ Դեմետրայի վիշտը փարատելու համար, նա համոզում է Հադեսին, որ ամեն գարուն և ամառ Պերսեփոնեին թույլ տա ապրել իր մոր հետ։ Տարվա մյուս կեսը նա պետք է անցկացներ Հադեսի հետ մեռյալների աշխարհում։ Այսպիսով, ամեն գարուն և ամառ հողը պտղաբեր էր, քանի որ Դեմետրայի հետ էր լինում իր սիրելի դուստրը, իսկ աշնանն ու ձմռանն իրեն կարոտող պտղաբերության աստվածուհին պատշաճ չէր հետևում հողին, և այն դառնում էր անպտղաբեր։
Ապոլլոն
Զևսի և Լետոյի որդի Ապոլլոնը հայտնի էր իր արտակարգ գեղեցկությամբ։ Նա երաժշտության և արվեստի, ինչպես նաև լույսի և արևի աստվածն էր։ Ապոլլոնն աղեղնավորների հովանավորն էր, նրա աղեղը կարող էր մեծ ցավ պատճառել մարդկանց, սակայն դրա հետ մեկտեղ նա համարվում էր բուժման աստված։
Արտեմիս
Արտեմիսը Ապոլլոնի երկվորյակ քույրն էր՝ Զևսի և Լետոյի դուստրը։ Նա որսորդության աստվածուհին էր և թույլերի պաշտպանը։ Արտեմիսը կույս էր և իրեն ամբողջությամբ նվիրում էր որսորդությանը։ Երբեմն նա իր զենքն օգտագործում էր թշնամիների դեմ։ Օրինակ, երբ որսորդ Օրեոնը փորձում է բռնաբարել իր հետևորդուհիներից մեկին, վերջինս սպանում է նրան։ Մեկ ուրիշ անգամ, երբ Ակտեոն անունով մի որսորդ լրտեսում է աստվածուհուն լողանալիս, Արտեմիսը նրան եղջերու է դարձնում, որին սպանում է հենց Ակտեոնի որսաշունը։
Արտեմիսին հաճախ պատկերում էին աղեղներով՝ արու եղջերուն ձեռքում բռնած։
Հեստիա
Հռեայի և Կրոնոսի դուստր Հեստիան ընտանիքի և օջախի աստվածուհին էր։ Չնայած նրան, որ Պոսեյդոնն ու Ապոլլոնը սիրահետում էին նրան, նա նախընտրում էր կույս մնալ։ Հեստիան երդվել էր, որ երբեք չի ամուսնանա և միշտ անարատ կմնա։ Ի տարբերություն ուրիշ աստվածների՝ նա չէր ճամփորդում և միշտ բնակվում էր Օլիմպոս լեռան վրա՝ դառնալով օջախի և ընտանիքի խորհրդանիշ։ Հեստիան էր պահպանում Օլիմպոսի սուրբ կրակը։
Օլիմպոս լեռը
Հին հույները հավատում էին, որ իրենց աստվածներն ապրում էին սուրբ Օլիմպոս լեռան վրա։
Հեկատե
Այս աստվածուհու մասին չկան հստակ տեղեկություններ։ Ըստ որոշ աղբյուրների՝ նա տիտանների դուստրն էր, որոշ աղբյուրներ էլ ասում են, որ աստվածուհին Զևսի երեխան էր։ Հեկատեն համարվում էր լուսնի աստվածուհին։ Գիշերները նա իր կառքով շրջում էր երկնքով մեկ՝ իր մեղմ լույսով լցնելով ամբողջ տիեզերքը։ Նա նաև հայտնի էր որպես մեռյալների թագավորության և ծննդաբերության աստվածուհի։
Սելենե
Աստվածուհի Սելենեին հաճախ շփոթում էին Հեկատեի հետ։ Նրան սովորաբար պատկերում էին քամու տակ ճոճվող բարակ ծածկոցով ու կիսալուսինը գլխին։
Ապարատ (այլ կիրառումներ)
Ապարատ (–սարքավորում),
Իռլանդական ժեստերի լեզու
Իռլանդական ժեստերի լեզուն (Irish Sign Language / ISL; Teanga Chomharthaíochta na hÉireann) օգտագործվում է խուլ և դժվար լսողություն ունեցող անձանց համար։ Այն հանդիսանոմ է Իռլանդիայի Հանրապետության, Հյուսիսային Իռլանդիայի, ինչպես նաև բրիտանական ժեստերի լեզուն։ Նման է ֆրանսերեն ժեստերի լեզվին, ունի որոշ տարրեր նաև բրիտանական ժեստերի լեզվից։
Զարգացում
Հավաստի աղբյուրների համաձայն, Հոլանդերեն ժեստերի լեզուն զարգացել է լսողության խնդիրներ ունեցող և խուլ մարդկանց համայնքներում մի քանի դարերի ընթացքում։ Ethnologue ձեռնարկում նշվում է, որ լեզվի զարգացման վրա ազդել են ֆրանսերեն և անգլերեն բառերին ու նախադասություններին համապատասխանող ժեստերը, իսկ բրիտանական ժեստերի լեզուն առաջին անգամ կիրառվել է Դուբլինում 1816 թվականին ։ Իռլանդիայում թույլ լսող և խուլ երեխաների առաջին դպրոցը բացել է Չարլզ Օրպենը 1816 թվականին ։ 1946 թվականից Սբ. Մարիամի անվան Խուլերի դպրոցը սկսեց դասավանդել խոսակցական լեզու և 1956 թվականից՝ Սուրբ Ժոզեֆի դպրոցը (ամեն ինչ օրենքով ամրագրված էր 1972 թվականին)  ։ Շատ դպրոցներոմ դեռևս պահպանվոմ են ժեստերի լեզվի ուսուցում միայն տղաների համար և առանձին դպրոցներ կամ դասարաններ՝ միայն աղջիկների համար ։ Իռլանդական ժեստերի լեզվի ISO 639-3 ծածկագիրը ISL է. Իռլանդական ժեստերի լեզուն կրճատ ներկայացվում է որպես ISL (IL)   :
Ծանոթագրություններ
Կատեգորիա:Իռլանդիայի լեզուներ Կատեգորիա:Ֆրանսիական ժեստերի լեզվաընտանիք
Իվան Գոնչարենկո
Իվան Իվանովիչ Գոնչարենկո (Іван Іванович Гончаренко, ), ուկրաինացի խորհրդային բանաստեղծ։ ԽՄԿԿ անդամ (1931)։
Կենսագրություն
Իվան Գոնչարենկոն ծնվել է 1908 թվականին Յաբլոնևո գյուղում (այժմ՝ Օրոժիցյայի շրջան, Պոլտավայի մարզ, Ուկրաինա), գյուղացու ընտանիքում։ Այստեղ էլ ապրել և աշխատել է մինչև 1928 թվականի աշունը. 1916 թվականից սկսել է սովորել նախ՝ երկդասյա ուսումնարանում, ապա՝ յոթնամյա դպրոցում, որն ավարտել է 1924 թվականին ։ Սովորել է Խարկովի գյուղատնտեսության ինստիտուտի բանֆակում, 1934 թվականին ավարտել է Խարկովի կարմիր պրոֆեսուրայի ինստիտուտը։ Մասնակցել է Հայրենական մեծ պատերազմին, եղել է ռազմական թղթակից, մասնակցել Օդեսայի, Սևաստոպոլի և Ստալինգրադի հերոսական պաշտպանությանը ։ Եղել է Ուկրաինայի ԳԱԱ Տ. Գ. Շևչենկոյի անվան գրականության ինստիտուտի խմբագիր, Ուկրաինայի գրողների միության երիտասարդ հեղինակների բաժնի ղեկավար, գրողների միության ռազմա-գեղարվեստական գրականության բաժնի պատասխանատու քարտուղար։
Իվան Գոնչարենկոյի բանաստեղծությունների առաջին ժողովածուն՝ «Բարեկամներ» վերնագրով լույս է տեսել 1930 թվականին ։
Ապրել է Կիևում։ Մահացել է 1989 թվականի հունիսի 5-ին։ Թաղված է Կիևի Բայկովո գերեզմանատանը (հատված № 52)։
Ստեղծագործություններ
Բանաստեղծությունների անդրանիկ ժողովածուն՝ «Բարեկամներ», լույս է տեսել 1930 թվականին։ Հետագայում հրատարակել է «Գարնան երգեր», «Հանուն մեր երջանկության», «Օդեսա-Սևաստոպոլ» և այլ ժողովածուներ։
Ծանոթագրություններ
Կատեգորիա:Ուկրաինացի բանաստեղծներ Կատեգորիա:ԽՄԿԿ անդամներ Կատեգորիա:Ստալինգրադի ճակատամարտի մասնակիցներ Կատեգորիա:Երկրորդ համաշխարհային պատերազմի մասնակիցներ
Գագիկ Խաչատրյան (քաղաքական գործիչ)
Գագիկ Մկրտչի Խաչատրյան, ՀՀ քաղաքական և պետական գործիչ։
Քաղաքական գործունեություն
Ամուսնացած է ունի երկու երեխա։
Ծանոթագրություններ
Կատեգորիա:ՀՀԿ անդամներ Կատեգորիա:1952 ծնունդներ Կատեգորիա:Փետրվարի 20 ծնունդներ Կատեգորիա:Ավան գյուղում ծնվածներ Կատեգորիա:ՀՊՃՀ շրջանավարտներ Կատեգորիա:ՀՀ ԱԺ 2-րդ գումարման պատգամավորներ Կատեգորիա:Հայ պետական գործիչներ Կատեգորիա:Հայ քաղաքական գործիչներ
Էլենա Բաստիդաս Բոնո
Կենսագրություն
Էլենա Բաստիդաս Բոնոն ծնվել է 1969 թվականի փետրվարի 19-ին Վալենսիայի ինքնավար համայնքի Ալսիրա քաղաքում։ Ավարտել է Վալենսիայի համալսարանը, որից հետո դարձել է հեղինակային իրավունքի մասին օրենքում մասնագիտացած փաստաբան։ Էլենա Բոնոն անդամակցել է Վալենսիայի ժողովրդական կուսակցությանը, որպես «Իսպանիայի Ժողովրդական կուսակցության նոր սերունդներ» երիտասարդական կազմակերպության ներկայացուցիչ։ 1995 թվականին դարձել է Ալսիրայի քաղաքային խորհրդի ավագ խորհրդատուն և մամլո քարտուղարը։ 1999 թվականի տարածաշրջանային ընտրություններում Էլենա Բաստիդաս Բոնոն զբաղեցնում է առաջին տեղը, սակայն չի կարողանում ստանալ բավական մեծամասնություն քաղաքապետ դառնալու համար (այդ ընտրությունների արդյունքում քաղաքապետ է դառնում սոցիալիստ թեկնածու Պեդրո Գրանդը) ։
2003 թվականին Բաստիդասը հերթական անգամ հաղթեց ընտրություններում և այս անգամ կարողացավ առաջ անցնել սոցիալիստ Ֆրանկո Բլասկո Կաստանիին՝ դառնալով քաղաքապետ ։ Դրան հաջորդած ընտրություններում՝ 2007 և 2011 թվականներին, Էլենան ստանալով ձայների բացարձակ մեծամասնությունը վերընտրվեց իր պաշտոնում։ 2013 թվականին Ալսիրայի քաղաքապետարանը որոշում ընդունեց բնակարանների վերակառուցման և զբաղվածության պլանի կազմման մասին ։ Ելենա Բաստիդասը եղել է նաև Դիպուտակոն դե Վալենսիայի Սոցիալական գործողությունների բաժնի պատասխանատու տեղակալը, իսկ 2007 թվականից՝ Վալենսիայի քաղաքապետարանների ֆեդերացիայի նախագահը։ 2015-2016 թվականների ընդհանուր ընտրություններում ընտրվել է Իսպանիայի կորտեսի պատգամավոր՝ Վալենսիայի ընտրատարածքից։
Ծանոթագրություններ
Կատեգորիա:Իսպանիայի կին քաղաքական գործիչներ Կատեգորիա:Իսպանիայի կորտեսի պատգամավորներ Կատեգորիա:Իսպանիայի պետական գործիչներ Կատեգորիա:Փաստաբաններ
Լեհաստանի գրականության ակադեմիա
Լեհաստանի գրականության ակադեմիա (Polska Akademia Literatury, PAL), լեհական երկրորդ հանրապետության գրական կյանքի պետական կարևորագույն հաստատություններից մեկը, որը գործել է 1933-1939 թվականներին, գլխամասը եղել է Վարշավայում։ Հիմնադրվել է նախարարների խորհրդի որոշմամբ (Rada Ministrów RP) : Ակադեմիայի ստեղծման համար հիմք է հանդիսացել Ֆրանսիայի գիտությունների ակադեմիան։ Ակադեմիան ներառում էր Լեհաստանի ակնառու, ավագ սերնդի գրողների ու գրականագետների։
Պատմություն
Ակադեմիան եղել է երկրի ամենաբարձր կարծիքը ձևավորող մարմինը, պատասխանատու է եղել լեհական գրականության տարբեր բնագավառներում խթանման, ժամանակակից ձեռքբերումների գնահատման գործում։ Համաձայն իր կանոնադրության՝ ակադեմիայի հիմնական նպատակն է եղել բարձրացնել լեհական հրատարակչության որակի մակարդակը՝ կառավարական և հասարակական ջանքերով։
Լեհաստանի բաժանմամբ բռնի ճնշում սկսվեց Լեհաստանի կրթության, լեզվի և կրոնի նկատմամբ, ինչը իր բացասական ազդեցությունն է ունեցել գրագիտության մակարդակի վրա ։ Լեհաստանի գրականության ակադեմիան պետք է ամրապնդեր որակի պատմական չափանիշները, բարձրացներ լեհական ավանդական գրականության մակարդակը։
Լեհաստանի գրականության ակադեմիան բաղկացած էր 15 անդամներից, որոնցից 7-ին առաջին անգամ ընտրել են Լեհաստանի կրոնական և հանրային կրթության ղեկավարները, մյուս 8-ին՝ իրենք գիտնականները։
1934 թվականին Ակադեմիան հիմնել է «Золотые академические лавры» («Ոսկե ակադեմիական դափնիներ») և «Серебряные академические лавры» («Արծաթե ակադեմիական դափնիներ») մրցանակները, որոնք շնորհվել են ականավոր գրական գործունեության համար Լեհաստանի և այլ երկրների գրողներին, գիտնականներին, համալսարանական պրոֆեսորներին, թարգմանիչներին, գրադարանավարներին, հրատարակիչներին, գրավաճառներին, պետական պաշտոնյաներին, դիվանագետներին, հասարակական գործիչներին։
Անդամներ
Ակադեմիայի կազմում են եղել՝ Պայմանավորված որոշ գիտնականների մահվամբ (Հոյնովսկի, Լեսմյան) և 1937 թվականին Ռոստվորովսկու հրաժարականով՝ ակադեմիայի կազմում ընդգրկվել են՝ Ակադեմիայի պատվավոր անդամներ են եղել Իգնացի Մոսցիցկին և մարշալ Յուզեֆ Պիլսուդսկին։
Ծանոթագրություններ
Կատեգորիա:Գրական ընկերություններ Կատեգորիա:Լեհաստանի գրականություն
Ջեյմս Գարֆիլդի սպանություն
Ջեյմս Գարֆիլդի սպանություն (Assassination of James A. Garfield), մահափորձ ԱՄՆ քսաներորդ նախագահ Ջեյմս Գարֆիլդի նկատմամբ, որը սխալ բուժման պատճառով ավարտվեց մահով։ Գարֆիլդը դարձավ Ամերիկայի չորս սպանված նախագահներից երկրորդը։
Պատմություն
Ջեյմս Գարֆիլդի մահափորձը տեղի է ունեցել Կոլումբիա նահանգի Վաշինգտոն քաղաքում 1881 թվականի հուլիսի 2-ին առավոտյան ժամը 09։30-ին երկաթուղային Baltimore and Potomac Railroad Station կայարանում ։ Նրա մեջքին «Բուլդոգ» ռևոլվերով կրակոցներ էր արձակել փաստաբան Շառլ Գիտոն։
Գիտոն նախագահական ընտրությունների ժամանակ քարոզում էր Գարֆիլդի համար և ընտրվելուց հետո հույս ուներ, որ կնշանակվի որևէ կարևոր պաշտոնի (նա ցանկանում էր դառնալ դեսպան)։ Երբ Գիտոյի սպասումները չարդարացան, նա զայրացավ և որոշեց սպանել Գարֆիլդին։
Նախագահի վերքը խորը չէր, գնդակը մնացել էր տեղում՝ հեռու կյանքի համար կարևոր օրգաններից։ Բայց բժիշկները վիրահատության ժամանակ ոչ արհեստավարժ եղան և առաջացավ ուժեղ թարախային բորբոքում։ Նրանք այդպես էլ չկարողացան հանել գնդակը և օրգանիզմում վարակում տարածվեց, որից էլ Գարֆիլդը մահացավ 1881 թվականի սեպտեմբերի 19-ին։ Հատուկ արվեց դա, թե ոչ, անհայտ է։ Գնդակը հայտնաբերվեց մարմնում միայն դիահերձման ժամանակ։ ԱՄՆ չորս սպանված նախագահներից Գարֆիլդը ամենաերկար ժամանակամիջոցն ապրեց մահափորձից մինչև մահ։
Փաստաբանները պահանջում էին Գիտոյին անմեղսագիտակ ճանաչել, սակայն դատարանը մահապատժի որոշում կայացրեց. կախաղանը իրականացվեց 1882 թվականի հունիսի 30-ին։
Հետաքրքիր է, որ մարդասպանը 15 դոլարով գնել էր Webley British Bulldog ապրանքապիտակի թանկարժեք ռևոլվեր՝ փղոսկրե բռնակով, ոչ թե փայտե, որպեսզի զենքը լավ նայվի որպես թանգարանային ցուցադրանմուշ սպանությունից հետո ։ Ռևոլվերն իրոք պահվում էր Սմիթսոնյան ինստիտուտում, սակայն 20-րդ դարասկզբին այն կորավ ։
Արտաքին հղումներ
Կատեգորիա:ԱՄՆ-ի պատմություն Կատեգորիա:Հայտնիների սպանություններ Կատեգորիա:Սպանություններ ԱՄՆ-ում Կատեգորիա:ԱՄՆ-ի քաղաքականություն Կատեգորիա:1880-ականները ԱՄՆ-ում
Բերիավատ (գետակ)
Բերիավատ, գետակ Աղստևի ավազանում, նրա աջակողմյան վտակ Գետիկ գետի ձախակողմյան օժանդակը։ Սրա ափին է գտնվում համանուն գետը ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Գետիկ գետի վտակներ
Բարսելոնետ (շրջան)
Բարսելոնետ (Barcelonnette), շրջան (Arrondissement) Ֆրանսիայում, այն շրջաններից որոնք գտնվում են Պրովանս Ալպեր Լազուր ափ երկրամասում։ Շրջանի դեպարտամենտ՝ Վերին Ալպերի Պրովանս։ Սուպերֆեկտուրա՝ Բարսելոնետ։ Շրջանի բնակչությունը 2006 թվականին կազմել է 7.968 մարդ։ Բնակչության խտությունը կազմում է 8 մարդ/կմ²։ Շրջանի տարածքը կազմում է 1028 կմ²։
Լունայի ալգորիթմ
Լունայի ալգորիթմ (Luhn algorithm) - ISO/IEC 7812 ստանդարտի կրեդիիտային քարտի համարի հսկիչ թվանշանի հաշվարկման ալգորիթմ։ Այն չի հանդիսանում կրիպտոգրաֆիկ միջոց, այլ առաջին հերթին նախատեսված է սխալների հայտնաբերման համար, որոնք առաջացել են տվյալների ոչդիտավորյալ աղավաղման արդյունքնում (օրինակ, ձեռքով կրեդիտային քարտի համարի մուտքագրման ժամանակ, հեռախոսով սոցիալական ապահովագրության համարների մասին տվյալների ընդունման ժամանակ և այլն)։ Այն հնարավորություն է տալիս որոշ աստիճանի վստահությամբ դատողություն անել թվերի խմբում սխալի բացակայության մասին, սակայն թույլ չի տալիս այն տեղայնացնել և հայտնաբերված անճշտությունը վերացնել։
Ալգորիթմը մշակվել է IBM ֆիրմայի աշխատակից Հանս Պիտեր Լունայի կողմից, նկարագրվել է 1954 թվականին, արտոնագիր է ստացվել 1960 թվականին։
Հսկիչ թվի հաշվարկման առավել տարածված կիրառումներն են՝
Ներկայումս ալգորիթմը հանդիսանում է հանրային սեփականություն։
Առավելություններն ու թերությունները
Ի շնորհիվ իրականացման հեշտության ալգորիթմը գրավում է մինիմալ հաշվարկային հզորություն, հաշվարկի հմտությունների առկայության դեպքում հաշվարկը կարող է կատարվել մտքում։ Միևնույն ժամանակ, Լունայի ալգորիթմը հնարավորություն է տալիս միայն հայտնաբերել սխալները տվյալների խմբում, և այն էլ ոչ բոլոր դեպքերում։ Մի թվի անճշտությունը հայտնաբերվում է։ Պրակտիկորեն հայտնաբերվում են գրեթե բոլոր հաջորդական զույգ թվանշանների տեղափոխությունները (բացառությամբ՝ 09 ↔ 90)։ Չեն կարող հայտնաբերվել երկու հաջորդական թվերի որոշ աղավաղումներ, ինչպես 22 ↔ 55, 33 ↔ 66 և 44 ↔ 77։ Ալգորիթմը տեղեկություն չի տալիս առաջացած սխալի տեղի և բնույթի մասին։
Ալգորիթմը կարող է օգտագործվել ցանկացած երկարության թվերի հաջորդականության համար, սակայն այդ դեպքում պետք է հաշվի առնել, որ մեծ երկարությամբ թվերի համար հավանական է միաժամանակ մի քանի անճշտությունների առկայություն։ Այդպիսի որոշակի սխալներ կարող են բերել ոչճիշտ եզրակացության, որ Լունայի ալգորիթմով հաշվարկված հսկիչ թիվը հաստատում է տվյալների անփոփոխությունը։
Պարզեցված ալգորիթմ
1. Սկսելով 1-ով (այսինքն՝ 1, 3, 5, 7, 9, . . .) ձախից առաջին թվից այն դեպքում, եթե թվում թվանշանների քանակը զույգ է (ինչպես այս օրինակում, որտեղ այն հավասար է 16-ի), իսկ եթե թվանշանների քանակը կենտ է, այդ դեպքում 1-ով սկսում ենք երկրորդ թվից (այսինքն՝ 2, 4, 6, 8, . . . ) կատարվում է ստուգում, եթե 2•x > 9, այդ դեպքում արտադրյալից հանվում է 9, հակառակ դեպքում 2•x արտադրյալը թողնում ենք առանց փոփոխության։
Օրինակ, 4 5 6 1  2 6 1 2   1 2 3 4   5 4 6 4 8   12    4   2    2   6    10  12 8   3    4   2    2   6    1   3
2. Այնուհետև բոլոր թվերը գումարվում են։
8+5+3+1 + 4+6+2+2 + 2+2+6+4 + 1+4+3+4 = 57
Օրինակում վերջին թիվը հսկիչ թվանշանն է։ Որպեսզի համարն ըստ Լունայի ալգորիթմի լինի ճիշտ, հսկիչ թվանշանը պետք է հավասար լինի 7-ի։
4 5 6 1  2 6 1 2   1 2 3 4   5 4 6 7 8   12    4   2    2   6    10  12 8   3    4   2    2   6    1   3
8+5+3+1 + 4+6+2+2 + 2+2+6+4 + 1+4+3+7 = 60
Հսկիչ թվանշանի հաշվման ալգորիթմը
Num[1..N] - ը քարտի համարն է, Num[N] - հսկիչ թվանշանն է։
sum = 0 for i = 1 to N-1 do p = Num[N-i] if (i mod 2 <> 0) then p = 2*p if (p > 9) then p = p - 9 end if end if  sum = sum + p next i //լրացվում է մինչև 10-ը sum = 10 - (sum mod 10) if (sum == 10) then sum = 0 end if Num[N] = sum
Կատեգորիա:Ալգորիթմներ
Լեշեր
Լեշեր (Leychert), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09166։
Տնտեսություն
2007 թվականի տվյալներով 63 աշխատունակ տարիքի մարդկանցից (15-64 տարեկան) 47-ը տնտեսապես ակտիվ էին, 16-ը անգործունակ (ակտիվության ցուցանիշը 74,6 %, 1999 թվականին եղել է՝ 81,1 %)։ 47 աշխատունակ բնակիչներից 43-ը աշխատում էին (21 տղամարդ և 22 կին), անաշխատանք էին 4-ը (2 տղամարդ և 2 կին)։ 16 անգործունակ մարդկանցից 5-ը աշակերտներ կամ ուսանողներ են, 6-ը թոշակառու, 5-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Կամպլոն դ'Oդ
Կամպլոն դ'Oդ (Camplong-d'Aude), համայնք Ֆրանսիայի Օկսիտանիա մարզի Օդ գավառում ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 187 աշխատունակ (15-64 տարեկան) բնակիչ, որոնցից ակտիվ էին 146-ը, իսկ ոչ ակտիվները` 41։ Ակտիվության ցուցանիշը կազմում է 78,1 %։ 146 աշխատունակ մարդկանցից աշխատել է 121 անձ (66 տղամարդ և 55 կին)։ Գործազուրկ են եղել 25 անձ (9 տղամարդ և 16 կին)։ 41 անաշխատունակներից 10-ը եղել են աշակերտներ կամ ուսանողներ, 17-ը` թոշակառուներ, իսկ 14-ը չեն աշխատել տարբեր պատճառներով ։
Գելի Գեղ
Գելի գեղ, ձմեռանոց Հայաստանի Թումանյանի շրջանում։ Բնակեցված է եղել 1890-1930-ական թվականներին ։
Ծանոթագրություններ
Կատեգորիա:Ձմեռանոցներ
Ազգային կադետական կորպուս (Շրի Լանկա)
Ազգային կադետական կորպուս, զինվորական կադետական կորպուս (երիտասարդական կազմակերպություն Շրի-Լանկայում` երկրի պաշտպանության նախարարության հովանու ներքո)։ Փաստացի կորպուսը սկսում է իր պատմությունը 1881 թվականին Ցեյլոնյան կադետական կորպուսի  հիմնադրումից (Ցեյլոնական թեթև հետևակի պահեստային ուժերի ուսումնական կենտրոն)։ Այստեղ սպաները ներկայանում են որպես հրահանգիչներ։ Կադետներին ուսուցանվում է նախնական զինվորական շինարարական նախապատրաստություն։ Սպաները և կադետները պարտավոր չեն անցնել զինվորական ծառայություն, չնայած շատերը կամավոր գնում են բանակ կամ գրանցվում են պահեստային ուժերի ստորաբաժանումներում։
Կորպուսի առաջադրանքը
Ազգային կադետական կորպուսի առաջադրանքը հանդիսանում է կադետների ուսուցումը և զարգացումը՝ ուսումնական արդյունավետ ծրագրերի կիրառմամբ, որպեսզի յուրաքանչյուր կադետ հավասարակշռի իր բնավորությունը, ձեռք բերի տղամարդկություն, սպորտային վարպետություն, հավատ իր նկատմամբ, ինքնակառավարում և քաղաքացիական ինքնագիտակցություն, առողջ արկածախնդրություն և պատասխանատվություն ընկերոջ հանդեպ։ Այս ամենը թույլ է տալիս ստեղծել լավ պատրաստված երիտասարդություն՝ ընդունակ կյանքի բոլոր ոլորտներում առաջնորդություն ապահովելու;
Կադետներ
Կադետ կարող է դառնալ Շրի-Լանկայի ցանկացած դպրոցում (պետական, կիսապետական, մասնավոր) սովորող 14-20 տարեկան անձ՝ անկախ սեռից, ազգային և կրոնական պատկանելությունից։ Կորպուս ընդունվելիս որոշվում է թևը՝ բանակ, ՌՕՈւ կամ ՌԻԱ, նրանց ծրագրերը տարբեր են, սակայն գլխավոր նպատակին հասնվում է հավասարապես լավ։ Բացի դրանից, բոլոր կադետները, ըստ աշխարհագրական հատկանիշի, բաժանվում են արևմտյան և արևելյան խմբերի։
Գումարտակներ
Ազգային կադետական կորպուսը կազմված է 22 գումարտակներից և գլխամասային գրասենյակից։
Ուսումնական կենտրոն Ռանտեմբեում
Ուսումնական կենտրոնը գտնվում է Մախանուվարա շրջանի կենտրոնական նահանգի արգելոցում։ Մոտակայքում են գտնվում Ռանտեմբեի և Ռանդենիգալայի ջրամբարները։ Մինչև շրջանի մայրաքաղաքը՝ Կանդի քաղաքը, 77 կմ է։ Ուսումնական կենտրոնն ունի 2 գլխավոր թև՝ ուսումնական և վարչական։ Սպաներին և կադետներին նախապատրաստող բոլոր միջոցառումները և որակավորումների բարձրացման կուրսերն անցկացվում են միայն վերոնշյալ ուսումնական կենտրոնում համապատասխան ծանր գրաֆիկով։ Բացի դրանից, այստեղ են անցկացվում նաև գլխամասային գրասենյակի կողմից կազմակերպված ակադեմիկական կուրսերը ոստիկանության և զինված ուժերի անձնակազմի համար։ Ուսումնական կենտրոնն ունի լավ հագեցած հրաձգարան, խոչընդոտներով ճանապարհներ, զինհրապարակներ, մարզադաշտ, բժշկական կենտրոն, լողավազան, գրադարան, առանձին ճաշարաններ սպաների և կադետների համար, սեփական խանութ, տաճարային սենյակ և մեդիտացիայի դահլիճ։
Ուսուցում
Բոլոր կադետները անցնում են գործնական և տեսական ուսուցում հետևյալ կանոնակարգով՝ ֆիզկուլտուրա, շինարարական նախապատրաստություն, զինվորական նախապատրաստություն, հրաձգություն, քարտեզի ընթերցում, քողարկում, առաջին օգնության ցուցաբերում, ջոկատային մասնագիտություններ, վստահության ամրապնդման կուրս, հանրային աշխատանքներ, ընդհանուր գիտելիքներ, դրամատուրգիա և այլն։
Սովորաբար կուրսանտներին ուսուցման համար տրամադրվում են բրիտանական Լի-էնֆիլդ MK III հրացաններ։
Բացի դրանից, ուսումնական գործընթացը կառավարվում են մի ամբողջ շարք միջոցառումներով ինչպես առանձին կադետների, այնպես էլ ամբողջական ստորաբաժանման գնահատմամբ։
Կորպուսի աստիճանների ցուցակ
Սպաները
Կադետներ
Բացառություններ
Արտաքին հղումներ
Կատեգորիա:Կադետական կորպուսին կից ուսումնական հաստատություններ Կատեգորիա:Շրի-Լանկայի երիտասարդական կազմակերպություն Կատեգորիա:Ռազմական երիտասարդական միություններ Կատեգորիա:Ռազմական կրթությունը Շրի-Լանկայում
Հեղինե Տրոյացի (նկար, Սենդիս)
«Հեղինե Տրոյացի» (Helen of Troy), անգլիացի պրեռաֆայելիտ նկարիչ Ֆրեդերիկ Սենդիսի նկարը՝ ստեղծված 1867 թվականին։ Ներկայումս նկարը գտնվում է Լիվերպուլի Ուոլքերի պատկերասրահի հավաքածուում։
Տեղեկություն նկարի մասին
Նկարում պատկերված է Հեղինեն՝ Զևսի և Լեդայի դուստրը, Մենելայոս արքայի կինը ։ Այդ ճակատագրական կինը, որը համարվում էր ամենագեղեցիկը երկրի երեսին, Տրոյական պատերազմն սկսելու պատճառ էր դարձել։ Գեղանկարիչները բազմիցս անդրադարձել են Հեղինեի կերպարին, ներառյալ նաև պրեռաֆայելիտ նկարիչները, ինչպես՝ Դանթե Գաբրիել Ռոսսետտի, Ֆրեդերիկ Լեյթոն, Էվելին դե Մորգան։
Սենդիսը Հեղինեին պատկերել է շիկակարմիր մազերով, որը նրա կանանց՝ բազմաթիվ այլ կերպարների համար բնութագրական գիծ էր (օրինակ՝ «Մարիամ Մագդաղենացի», գեղեցիկ դասական դիմագծերով, պայծառ աչքերով՝ բոլորը հեղինակի կատարելատիպ գեղեցկության չափանիշներով։ Միևնույն ժամանակ Հեղինեն ճակատագրական կնոջ վեհ կերպարով է, որը պատերազմի և դրա ողբերգական ավարտի պատճառ է դարձել։ Դանթե Գաբրիել Ռոսսետտիի «Հեղինե Տրոյացի» նկարից չորս տարի անց Սենդիսն ստեղծել է իր կտավը։ Արդյունքում երկու նկարիչների միջև լարվածություն է առաջացել, քանի որ Ռոսսետտիին համարել է, որ Սենդիսն զբաղվում է իր աշխատանքների գրագողությամբ (դա վերաբերում էր ոչ միայն «Հեղինե Տրոյացուն», այլև «Մարիամ Մագդաղենացուն») ։
Ծանոթագրություններ
Կատեգորիա:1867 նկարներ Կատեգորիա:Ֆրեդերիկ Սենդիսի նկարներ Կատեգորիա:Տրոյական պատերազմ
Ապարանք
Ապարանք կամ ամարաթ, բնակության համար նախատեսված շինություն։ Ապարանքի մեջ մտնում է բնակարանային համալիրի ամբողջական կազմը՝ բաղկացած կոմունալ, տնտեսական և բնակելի առանձնամասերից։
Հնում «ապարանք» բառի տակ հասկացվել, են դղյակի կամ պալատի բնակելի հատվածները, շինություն առհասարակ և նույնիսկ բնակատեղի (ապարանք բառից է առաջացել ներկայիս Ապարան շրջկենտրոնի անունը)։ Հայ ճարտարապետության մեջ հայտնի են Բագրատունյաց ապարանք Անիում, կաթողիկոսական ապարանքները Դվինում և Զվարթնոցում, իշխանական ապարանք Արուճում, Արծրունիների ապարանք Աղթամարում։
Տես նաև
Կատեգորիա:Դղյակներ
Լիսակ (Արյեժի գավառ)
Լիսակ (Lissac), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սավերդեն կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09170։
Բնակչություն
Համայնքի բնակչությունը 2008 թվականին կազմում էր 208 մարդ։
Տնտեսություն
2007 թվականի տվյալներով 113 աշխատունակ տարիքի մարդկանցից (15-64 տարեկան) 84-ը տնտեսապես ակտիվ էին, 29-ը անգործունակ (ակտիվության ցուցանիշը 74,3 %, 1999 թվականին եղել է՝ 63,5 %)։ 84 աշխատունակ բնակիչներից 78-ը աշխատում էին (51 տղամարդ և 27 կին), անաշխատանք էին 6-ը (2 տղամարդ և 4 կին)։ 29 անգործունակ մարդկանցից 6-ը աշակերտներ կամ ուսանողներ են, 8-ը թոշակառու, 15-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Բերի Բերանան
Բերի Բերանան, լեռներ Իրանում, Զագրոշի լեռնահամակարգում, Ուրմիա քաղաքից 31 կմ հյուսիս-արևմուտք։ Ձգվում են հարավ-արևմուտքից հյուսիս-արևելք ուղղությամբ, հասնելով մինչև Իսկենդեր լեռնագագաթին։ Հարավային մասում կոչվում են Չել-չարիք ։
Ծանոթագրություններ
Կատեգորիա:Իրանի լեռնաշղթաներ Կատեգորիա:Արևմտյան Ադրբեջան նահանգ
Դագդա
Դագդա (Dagda), 1992 թվականից քաղաք Լատվիայի հարավ-արևելքում, վարչական կենտրոնը գտնվում է Դագդայի եզրին։
Աշխարհագրություն
Տեղակայված է Կրասլավից 36 կմ դեպի հյուսիս-արևելք և Բելառուսի սահմանից դեպի 267 կմ հեռավորության վրա գտնվող համանուն լճի մոտ։ Այն վերաբերվում է Լատգալե պատմա-մշակութային տարածաշրջանին։
Պատմություն
Դագդան առաջացել է XVII դարում, որպես բնակավայր առևտրականների և արհեստավորների կողմից։
1987 թվականի մարդահամարի տվյալներով Դագդայում ապրում էր 1516 մարդ, այդ թվում՝ հրեական դավանանքից 1026 մարդ, հռոմեա-կաթոլիկ՝ 377 մարդ։
1925-ին Դագդան եղել է գյուղի կարգավիճակում, իսկ 1950 թվականին նա ստացել է քաղաքային տիպի կարգավիճակ։ Երբ 1992 թվականին քաղաքային տիպի բնակավայրերը Լատվիայում ավերվել են, Դագդան դարձել է քաղաք։
Մինչև 1974 թվականը Դագդան եղել է Դուագավպիլսկիի նահանգի կազմի մեջ, սակայն հետո մտել է Կրասլովսկու նորակազմ նահանգի մեջ։ 1950-1962 թվականները քաղաքը եղել է Դագդսկիի շրջանի կենտրոնը։ 1962 թվականին հրամանագրի շնորհիվ Դագդայի կազմի մեջ է մտել Կրասլովսկու շրջանը և Դագդսկիի կենտրոնը ։ 2009-ին դարձել է որպես նորակազմ կենտորն Դագդսկիի եզրին։
Դագդա քաղաքում իր մանկությունն է անցկացրել ապագա փիլիսոփա Նիկոլայ Լոսկուուն, որտեղ նա ապրել է 1972 թվականից մինչև 1981 թվականը։
1937 թվականի հունիսի 11-ին Դագդայում է ծնվել ռուս տնտեսագետ Գրիգորի Իսահակովիչ Հանինը։
Ավտոճանապարհներ
Դագդան ունի հետևյալ տարածաշրջանային ավտոճանապարհները՝ Ռեզենկե-Դագդա, Դագդա-Ագլոնա և Կրասլավա-Դագդա։
Միջքաղաքային ավտոբուսների գործունեություններ
Հիմնական երթուղիներն են՝ Դագդա-Կրասլավա-Դաուգավպիլս, Դագդա-Ագլոնա, Դագդա-Ռեզեկնե, Դագդա-Ռիգա։
Արտաքին հղումներ
Կատեգորիա:Լատվիայի քաղաքներ Կատեգորիա:1992 թվականին հիմնադրված բնակավայրեր
Մարֆա Տիմչենկո
Մարֆա Կսենոֆոնտովնա Տիմչենկո (Ма́рфа Ксенофо́нтівна Ти́мченко, ), ժողովրդական դեկորատիվ-կիրառական արվեստի ուկրաինացի, խորհրդային վարպետ, ԽՍՀՄ նկարիչների միության անդամ, ՈւԽՍՀ ժողովրդական նկարիչ (1977 թ.): Տարաս Շևչենկոյի (2000 թ.)  և  Եկատերինա Բիլոկուրի (1990 թ.) անվան  Ուկրաինայի ազգային մրցանակների դափնեկիր։
Կենսագրություն
1936-1938 թվականներին սովորել է դեկորատիվ նկարչության Պետրիկովի դպրոցում Տատյանա Պատայի մոտ, 1938-1941 թվականներին, ժողովրդական ստեղծագործության վարպետների Կիևի դպրոցում (1940 թվականից Կիևի գեղարվեստա-արդյունաբերական ուսումնարան)։ 1954 թվականից աշխատել է Կիևի փորձարարական կերամիկա-գեղարվեստական գործարանում որպես ավագ նկարիչ (նախկինում՝ Կիևի  ճենապակու գործարան)։
Ստեղծագործություն
Աշխատել է նաև մեծածավալ դեկորատիվ նկարազարդումների բնագավառում (Կիևի Կրասնոարմեյսկի փողոցի վրա գտնվող «Կազկա» խանութի գեղարվեստական ձևավորումը) (1979 թ.), ինչպես նաև Բելայա ցերկով քաղաքի կենտրոնական մանկական գրադարանի ձևավորումը (Լևանովսկու փող.  55) 1983 թվականին, Օ. Ի. Սկիցյուկի և Ի. Ս. Սկիցյուկի համահեղինակությամբ)։
Տիմչենկոյի ստեղծագործությունները ցուցադրվում էին հանրապետական, համամիութենական և միջազգային ցուցահանդեսներում։ Ստեղծագործությունները պահպանվում են Ուկրաինական դեկորատիվ արվեստի պետական թանգարան, Ուկրաինայի այլ թանգարաններում և արտասահմանյան մասնավոր հավաքածուներում։ Նկարչուհու աշխատանքներից են Մաո Ցզեդունի, Ռիչարդ Նիքսոնի, Իոսիպ Տիտոյի, Լեոնիդ Բրեժնևի, Ալեքսեյ Կոսիգինի և Վլադիմիր Շչերբիցկու համար նվեր սկահակների նկարազարդումները։
Մանչուկն ու Կառլսոնը
«Մանչուկն ու Կառլսոնը» («Малыш и Карлсон»), խորհրդային նկարված մուլտիպլիկացիոն ֆիլմ։ Ռեժիսոր Բորիս Ստեպենցևի հայտնի գործերից մեկն է ։ Խորհրդային մուլտիպիկացիայում եղել է էլեկտրատպագրության առաջին օգտագործումը ։
Մարֆա Տիմչենկո
Արտաքին հղումներ
Կատեգորիա:Ուկրաինացի նկարչուհիներ Կատեգորիա:ԽՍՀՄ նկարիչների միության անդամներ Կատեգորիա:Խորհրդային նկարչուհիներ
Մանչուկն ու Կառլսոնը
Մուլտֆիլը նկարահանվել է Աստրիդ Լինդգրենի համանուն եռագրության առաջին մասի հիման վրա և թողարկվել 1968 թվականին։ 1970 թվականին թողարկվել է երկրորդ մասը՝ «Կառլսոնը վերադարձել է»։
Սյուժե
Շվեդական մի հասարակ ընտանիքում ապրում էր մի հասարակ տղա, որը ձանձրանում էր միայնությունից։ Մի օր նա պատշգամբի մոտ կանգնած նայում էր դուրս, երբ երևաց մի թմբլիկ տղա, ում մեջքին օդային պտուտակ կար։ Այդ տղան Կառլսոնն էր, որն ապրում էր Ստոկհոլմ քաղաքի շենքերի տանիքներում։ Այդպես Կառլսոնը և Մանչուկն ընկերանում են։
Սանտանա (Բաիա)
Սանտանա  (Santana), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Կրայնի նահագի Բաիա մարզում։ Մտնում է Սանտա Մարիա դա Բիտորիա գավառի կազմի մեջ։ Բնակչությունը կազմում է 23 749 մարդ՝ 2006 թվականի տվյալներով։ Գրավում է 1 999,407 կմ2 տարածք։ Բնակչության խտությունը՝ 11,9 մարդ/կմ²։ Քաղաքի տոնը նշվում է հուլիսի 18-ին։
Պատմություն
Քաղաքը հիմնադրվել է 1890 թվականի դեկտեմբերի 16-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Առաքել Տարոնացի
Առաքել Տարոնացի (16 դարի սկիզբ), հայ գրիչ և ծաղկող։ Գործել է Տարոնի Առաքելոց և Սուրբ Կարապետ վանքերի գրչատներում։ Նրանից հայտնի են մի Ավետարան (1314 թ., Նոր Ջուղայի մատենադարան, ձեռագիր № 41) և Ներսես Շնորհալու «Թուղթ ընդհանրական»–ը (1315 թ., Երևանի Մեսրոպ Մաշտոցի անվան Մատենադարան, ձեռագիր № 3651)։
Կատեգորիա:Հայ գրիչներ
Սեդա (Լատվիա)
Սեդա (Seda), քաղաք Լատվիայում՝ Վիդզեմե պատմական մարզի Ստրեչսկիի վարչատնտեսական շրջանում։
Պատմություն
Հիմնադրվել է 1952 թվականին որպես տորֆի մշակման և արդյունահանման ավան։ Գտնվում է Ստրենչի երթուղային կայարանից 3 կմ հեռավորության վրա։ 2000 թվականի տվյալներով ունի 1.828 բնակչություն։ Մակերեսը կազմում է 2.5 կմ²։ ԽՍՀ-ում Լատվիական բնակավայրերը արագ վերաճելու պատճառով, Սեդան 1991 թվականից ստացել է քաղաքի կարգավիճակ։ Գտնվում է մայրաքաղաք Ռիգաից 122 կմ հեռավորության վրա։
Մինչև 2009 թվականի հուլիսի 1-ը քաղաքը գտնվում էր Վալկսկիի կազմի մեջ։
Տորֆ արդյունահանվում է մինչ օրս։ Վերամշակված տորֆով ստանում են շատ ջերմոցային համալիրներ։ Գլխավոր ձեռնարկությունը «Սեդա» ԲԲԸ-ն է։
Բնակչություն
Ըստ Լատվիայի պետական վիճակագրական տվյալների՝ 2009 թվականի հունվարի 1-ի դրությամբ Սեդայում բնակվել է 1601 բնակիչ, որոնցից լատվիացիները կազմել են 18,2 %, ռուսները՝ 63,6 %, բելառուսները՝ 10,4 % :
Երթուղային տրանսպորտ
Երթուղային կետը Սեդայում գտնվում է քաղաքից 300 մետր հեռավորության վրա։ Երկաթուղային հաղորդակցությունը Սեդա քաղաքը կապում է Ռիգայի և Վալգայի հետ։ Յուրաքանչյուրմեն օր կայարանը ընդունում և ճանապարհում է 3 գնացք։ Գործում է նաև սովորականից նեղ երկաթգիծ, որով տեղափոխում են տորֆը։
Միջքաղաքային ավտոբուսների գործունեություն
Հիմնական երթուղիներն են՝ Սեդա - Ստրենչի- Վալիմերա, Սեդա - Վալկա։
Ծանոթագրություններ
Կատեգորիա:Լատվիայի քաղաքներ
Բոյուքդարա (գետակ)
Բոյուքդարա, գետակ Հայկական լեռնաշխարհում, նրա հյուսիսային կողմում։ Սկիզբ է առնում Խոնավ լեռներից և թափվում Տուման լճակը ։
Ծանոթագրություններ
Կատեգորիա:Վրաստանի գետեր Կատեգորիա:Նինոծմինդայի շրջան
Լաուն-Գանոնգ-Լևինի համախտանիշ
Լաուն-Գանոնգ-Լևինի համախտանիշ ( Lown–Ganong–Levine հանախտանիշ ,LGL), սրտի նախագրգրման համախտանիշ։ Նրանք, ովքեր ունեն LGL համախտանիշ, ունեն սրտի ոչ նորմալ արագ բաբախյուն՝ կարճ PR ինտերվալ և նորմալ QRS կոմպլեքս, որոնք երևում են էլեկտրասրտագրության ժամանակ, երբ նորմալ սինուսային ռիթմի մեջ են։ LGL համախտանիշը ի սկզբանե ենթադրվում էր, որ նախասրտերի և փորոքների միջև աննորմալ էլեկտրական կապի պատճառով է, բայց այժմ կարծում են, որ դեպքերի մեծ մասում պայմանավորված է ատրիվետրիկուլյար հանգույցի միջոցով հաղորդման արագացված անցկացումով ։ Սինդրոմը կրում են Բեռնար Լաունի, Ուիլյամ Ֆրանսիս Գանոնգի կրտսեր, և Սամուել Ա. Լևինի անունները ։
Պաթոֆիզիոլոգիա
Ի սկզբանե LGL համախտանիշը ենթադրվում էր, որ պայմանավորված է արագ անցկացնող ճանապարհով (Ջեյմսի խուրձ), որը նախասրտերը կապում է ուղղակիորեն Հիսի խրձի հետ՝ շրջանցելով ատրիովետրիկուլյար հանգույցը ։ Այնուամենայնիվ, LGL- ով մարդկանց մեծ մասը, ում մոտ էլեկտրաֆիզիոլոգիական ուսումնասիրություններ են իրականացվել, չունեն որևէ հավելյալ ուղու կամ կառուցվածքային աննորմալության որևէ ապացույց։ Սակայն փոքրաթիվ դեպքերում կարելի է հայտրաբերել որոշ ինտրանոդալ կամ պարանոդալ թելեր, որոնք շրջանցում են ամբողջապես կամ մասամբ ատրիովետրիկուլյար հանգույցը, հետագա նորմալ անցումով Հիսի խրձով։  Մեծամասնության մոտ կարճ PR ինտերվալը պայմանավորված է հաղորդման արագացված անցմամբ ատրիովենտրիկուլյար հանգույցով ։Դրա համարել LGL համախտանիշը համարվում է կլինիկական համախտանիշ՝ բազմաթիվ տարբեր հիմնարար պատճառներով։
Ախտորոշումը
LGL համախտանիշը ախտորոշվում է մարդու մոտ, ով զգացել է սրտի աննորմալ ռիթմի դրվագներ (առիթմիաների), ովքեր ունեն PR ինտերվալի 0,12 վայրկյանից պակաս կամ հավասար 0,12 վայրկյանի (120 ms) նորմալ QRS կոմպլեքսի կոնֆիգուրացիայով և տևողությամբ իրենց հանգստի Էլեկտրասրտագրում ։ Էլեկտրասրտագրի վրա պատահականորեն հայտնաբերված PR կարճ ինտերվալը `առանց տախիկարդիայի դրվագների, պարզապես բարորակ Էլեկտրասրտագրիր է։
LGL համախտանիշը կարելի է տարբերակել Ուոլֆ–Պարկինսոն–Ուայթի համախտանիշից համախտանիշից, քանի որ WPW համախտանիշում նկատվող դելտա ալիքները LGL համախտանիշում չեն երևում։ QRS համալիրը կարող է նեղ լիենլ LGL համախտանիշի դեպքում, ի տարբերություն WPW-ի, քանի որ փորոքային անցկացումը կատարվում է Հիս-Պուրկինե համակարգի միջոցով։ Lown–Ganong–Levine համախտանիշը կլինիկական ախտորոշում է, որը առաջացել է էլեկտրոֆիզիոլոգիայի ուսումնասիրությունների առաջանալուց առաջ։
Կանխատեսում
LGL համախտանիշ ունեցող անձինք չեն կրում հանկարծակի մահվան ռիսկ։ Սինդրոմի հետ կապված միակ հիվանդությունը պարոքսիզմալ տախիկարդիայի դրվագների առաջացումն է, որը կարող է լինել մի քանի տեսակների, ներառյալ՝ սինուսային տախիկարդիա, ատրիվետրիկուլյար հանգույցի re-entrant տախիկարդիա, Նախասրտերի ֆիբրիլյացիա կամ նախասրտերի թրթռում ։
Արտաքին հղումներ
Կատեգորիա:Սրտաբանություն
Բադ Տայնախ Ցաֆելշտայն
Բադ Տայնախ Ցաֆելշտայն (Bad Teinach-Zavelstein), քաղաք Գերմանիայում, կենտրոնական թաղամաս, տեղակայված է Բադեն-Վյուրթեմբերգ երկրամասում։ Ենթարկվում է Կարլցուրե վարչական շրջանին։ Մտնում է Կալվ նահանգի մեջ։ Բնակչությունը ըստ 2011 թվականի տվյալներով կազմում է 2953 մարդ։ Զբաղեցնում է 25,1 կմ² տարածք։ Խտությունը կազմում է 119 մարդ/կմ²։ Պաշտոնական կոդ - 08 2 35 084։
Արտաքին հղումներ
Կատեգորիա:Գերմանիայի քաղաքներ
Զանգվածային սպանություն Վելիկա-Իվանչայում
Զանգվածային սպանություն Վելիկա-Իվանչայում (Масовно убиство у Великој Иванчи), 2013 թվականի ապրիլի 9-ին սերբական Վելիկա-Իվանչա գյուղում տեղի ունեցած իրադարձությունը։ 60-ամյա Լյուբիշա Բոգդանովիչը (Љубиша Јовановић) անհայտ պատճառով գնդակահարել է 13 մարդու, որոնց թվում եղել են վեց տղամարդ, վեց կին և մեկ երկամյա երեխա ։ Դրանից հետո մարդասպանը փորձել է ինքնասպան լինել, և ապրիլի 11-ին հիվանդանոցում մահացել է վերքերից ։ Գրեթե բոլոր զոհվածները հարազատություն են ունեցել մարդասպանի հետ։
Իրադարձությունների ընթացք
Տեղական ժամանակով առավոտյան ժամը 4:30-ին և 5:00-ին 60-ամյա Լյուբիշա Բոգդանովիչը ատրճանակի կրակոցներով սպանել է իր 83-ամյա մորը՝ Դոբրիլային, 42-ամյա որդուն՝ Բրանկոյին և վիրավորել իր կնոջը՝ Յավորկային ։ Այնուհետև Բոգդանովիչը ներխուժել է հարևան 4 տուն և սպանել հինգ տղամարդու, հինգ կնոջ և երկամյա երեխայի։ Զոհերի մեծ մասը սպանվել է երազի կրակոցներով գլխին ։ Յավորկայի ահազանգից որոշ ժամանակ անց եկել են ոստիկանները, րոնք մարդասպանին հայտնաբերել են իրենց տան բակում։ Բոգդանովիչը փորձել է ինքնասպան լինել՝ կրակելով իր գլխին ։
Բելգրադի հիվանդանոցում ևս մեկ մարդ է մահացել մարդասպանի 12 զոհերից ։ Բոգդանովիչին և նրա կնոջը ծայրահեղ ծանր վիճակում տեղափոխել են հիվանդանոց ։ Երկու օր անց Լյուբիշա Բոգդանովիչը մահացել է, րա կինը ողջ է մնացել ։
Ծանոթագրություններ
Կատեգորիա:Զանգվածային սպանություններ Սերբիայում
Ֆրանյո Տուջման
Ֆրանկո Տուջման (Franjo Tuđman, ), Խորվաթիայի պետական, քաղաքական և ռազմական գործիչ, հրապարակախոս, անկախ Խորվաթիայի առաջին նախագահ 1990 թվականի մայիսի 30-ից մինչև 1999 թվականի դեկտեմբերի 10-ը, Խորվաթիայի մարշալ (Vrhovnik): Եղել է Հարավսլավիայում խորվաթական աղանդավորական ազգայնական շարժման ակտիվ մասնակից։
Կենսագրություն
Ծնվել է 1922 թվականի մայիսի 14-ին Մեծ Տրգովիշչեում։ Նրա հայրը՝ Ստեպան Տուջմանը, Խորվաթիայի գյուղացիական կուսակցության շրջանային առաջնորդն էր, զոհվել է պատերազմի ժամանակ ։ Մայրը՝ Յուստինան (մինչև ամուսնանալը կրում էր Գմազ ազգանունը), մահացել է 1929 թվականին՝ հինգերորդ երեխայի ծննդաբերության ժամանակ ։ Ֆրանյոյի չորս եղբայրներից երեքը ԱՄՆ են գաղթել 1930-ականների վերջին ։ 1935 թվականին տեղափոխվել է Զագրեբ։
Ռազմական կարիերա
1941 թվականին գերազանցությամբ ավարտել է վարժարանը։ Երկրորդ համաշխարհային պատերազմի ժամանակ մտել է հարավսլավական կոմկուս և Ժողովրդական-ազատագրական բանակ։ 1944 թվականի ապրիլին դարձել է պարտիզանական «Մատիա Գուբեց» բրիգադի հրամանատար ։ Խաղաղ պայմաններում արագ աճել է կոչումներում՝ 1953 թվականին դարձել է գնդապետ, իսկ 1959 թվականին՝ գեներալ-մայոր ։ Ծառայել է Գլխավոր շտաբում և պաշտպանության նախարարությունում՝ զբաղվելով կադրային հարցերով, ինչպես նաև տեսական հարցերով ։
Զինված ուժերից ազատվել է 1961 թվականին գեներալ-մայորի պաշտոնում, դարձել է Զագրեբի աշխատանքային շարժման պատմության ինստիտուտի տնօրեն։ Այդ պաշտոնը վարել է ակտիվ դասախոսական գործունեություն, այդ թվում՝ արտասահմանում՝ դասախոսություններ է կարդացել ինչպես կապիտալիստական երկրներում (ԱՄՆ, Կանադա, Իտալիա, Ավստրիա), այնպես էլ սոցիալիստական Չեխոսլովակիայում ։ 1965 թվականի դեկտեմբերին Զադարում պաշտպանել է դոկտորական ատենախոսություն, որը պատրաստվել է Զագրեբի համալսարանում «Միապետական Հարավսլավիայի ճգնաժամի պատճառները. 1918 թվականին կազմավորումից մինչև 1941 թվականին փլուզումը» թեմայով ։ Սակայն հաջորդ տարվա դեկտեմբերին ակադեմիկոս Լ. Բոբանը մեղադրվեց գրագողության մեջ, որից հետո հեռացավ ինստիտուտի տնօրենի պաշտոնից և հեռացվեց կոմկուսից ։